አምነስቲና ተቃዋሚ ፓርቲዎች እግዱ እንዲነሳ መንግስትን ጠይቀዋል በውጭ ሀገር ሄደው ለመታከም በህግ የተጣለባቸው ከሀገር የመውጣት እገዳ እንዲነሳላቸው በጠበቃቸው አማካይነት ትናንት ለጠቅላይ ፍ/ቤት ያመለከቱት የቀድሞው የአንድነት አመራር አባል አቶ ሀብታሙ አያሌው፤ “በቂ ምክንያት አላቀረቡም” በሚል ፍ/ቤቱ ጥያቄያቸውን አልተቀበለም፡፡ ፍ/ቤቱ ትናንት ከሰዓት በኋላ የቀረበለትን ጥያቄ ከተመለከተ በኋላ “ዛሬውኑ እግዱን ለማንሳት የቀረበው ምክንያት በቂ አይደለም፤ ታማሚው ህክምናቸውን ሀገር ውስጥ እንደማያገኙና ህይወታቸው አስጊ ደረጃ ላይ መድረሱን ከሆስፒታሎች ማስረጃ ከቀረበ ወዲያውኑ እግዱ እንዲነሳ ይደረጋል” የሚል ምላሽ እንደሰጣቸው የአቶ ሀብታሙ ጠበቃ አቶ አመሃ መኮንን ለአዲስ አድማስ አስረድተዋል፡፡ በሽብር ክስ ይግባኝ የተጠየቀባቸው ጉዳይ በመጪው ማክሰኞ ሰኔ 28 ቀን 2008 ዓ.ም በቀጠሮ መሰረት የሚታይ ሲሆን ፍ/ቤት የመጨረሻ ውሳኔ እንደሚሰጥና ምናልባት የአቶ ሀብታሙ ጉዳይ እልባት ሊያገኝ እንደሚችል ጠበቃው ተናግረዋል፡፡ የሃብታሙን የህክምና ጉዳይ የሚከታተሉት የቅርብ ወዳጃቸው አቶ ዳንኤል ሺበሺ ለአዲስ አድማስ እንደተናገሩት፤ አቶ ሀብታሙ ስር በሰደደ ከፍተኛ የኪንታሮት ህመም እየተሰቃዩ ሲሆን በሀገር ውስጥ እስካሁን በ4 ሆስፒታሎች ለመታከም ያደረጉት ተደጋጋሚ ሙከራ
